# name
Guía d'actuació del farmacèutic comunitari en el risc càrdiovascular dels pacients

# metadata.dc.description.abstract[].value
Les malalties cardiovasculars (MCV) són un dels principals problemes de salut dels països desenvolupats, produeixen un grau elevat d'invalidesa i tenen una repercussió socioeconòmica important. A Catalunya també són la primera causa de mort i la segona causa d'anys potencials de vida perduts després dels tumors. L'epidemiologia cardiovascular presenta una etiologia multifactorial 1 i molt sovint els diferents factors de risc cardiovascular (FRCV) es presenten associats. El risc cardiovascular avalua la probabilitat que té una persona de patir o morir d'una malaltia cardiovascular (coronària o no coronària) en un període de temps determinat, generalment 10 anys. Els FRCV es classifiquen en modificables i no modificables. Entre els no modificables hi ha el sexe i l'edat (55 anys en homes i 65 en dones), la raça, la genètica, els antecedents familiars o personals d'episodis cardiovasculars, etc. Entre els FRCV modificables o ambientals hi trobem la diabetis, les dislipèmies, la hipertensió arterial, el tabaquisme, l'obesitat, el sedentarisme, etc. Des d'un punt de vista preventiu és molt més eficaç actuar globalment sobre tots els factors de risc cardiovascular i aconseguir una millora encara que sigui petita de diversos factors a l'hora que no pas portar un control molt estricte d'un sol factor. 2,3,4

# metadata.dc.rights[].value
(c) Via Sosa, Ma. de los Ángeles et al., 2010

# metadata.dc.source[].value
Articles publicats en revistes (Bioquímica i Fisiologia)

# metadata.dc.title[].value
Guía d'actuació del farmacèutic comunitari en el risc càrdiovascular dels pacients